Toshkent shahrida kun davomida qurigan o‘t va shox-shabba yonishi bilan bog‘liq 11 ta  yong‘in bartaraf qilindi

Toshkent shahri hududida bir kun davomida yong‘in o‘chirish bo‘linmalari tomonidan 11 ta qurigan o‘t va shox-shabba yonishi bilan bog‘liq yong‘in bartaraf qilindi. Bu haqda Toshkent shahar IIB matbuot xizmati ma’lum qildi. 

Bu yong‘inlarning maydoni bo‘yicha eng kattasi soat 12:35 da Sergeli tumanida, aeroport hududida sodir bo‘lib, taxminan, 200 kvadrat metrni tashkil qildi. 
Shuningdek, Bektemir tumanidagi Oltin topgan ko‘chasi, 32-uy oldida ham 200 kvadrat metr maydonda quruq o‘t yondi. 
Barcha holatlarda alanganing fuqarolar yashash joylariga o‘tib ketishiga yo‘l qo‘yilmadi.